جیمز ہائلمین

جیمز ایم ہائلمین ایک کینیڈی ایمرجنسی ڈپارٹمنٹ طبیب، ویکیپیڈین اور ویکیپیڈیا کے صحت متعلقہ مواد کی بہتری کے لیے ایڈووکیٹ ہیں۔ وہ دوسرے اطبا کو آن لائن دائرۃ المعارف پر کام کرنے کی ترغیب دیتے ہیں۔

وہ ویکیپیڈیا پر ”Doc James“ کے نام سے ہیں ساتھ ہی وہ ویکی منصوبہ طب کے متحرک رکن ہیں اور ویکیپیڈیا منتظم بھی ہیں۔ وہ ویکیمیڈیا کینیڈا کے 2010ء سے 2013ء تک صدر تھے اور ویکی منصوبہ میڈیسن فاؤنڈیشن کے سابق صدر بھی ہیں۔ وہ ویکی منصوبہ طب کے مترجم عملے کے بانی بھی ہیں۔ جون 2015ء میں وہ ویکیمیڈیا فاؤنڈیشن بورڈ آف ٹرسٹیز میں سے منتخب ہوئے، 28 دسمبر 2015ء کو انہیں اس عہدے سے ہٹا دیا گیا۔ 2017ء میں ویکیمیڈیا فاؤنڈیشن بورڈ آف ٹرسٹیز میں سے دوبارہ منتخب ہوئے۔

وہ برٹش کولمبیا یونیورسٹی کے شعبہ ایمرجنسی میڈیسن میں طبی اسسٹنٹ پروفیسر اور کرین بروک، برٹش کولمبیا میں واقع ایسٹ کوٹینے ریجنل ہسپتال کے شعبہ ایمرجنسی میڈیسن کے سربراہ ہیں، کرین بروک میں وہ رہائش پزیر بھی ہیں۔

ابتدائی زندگی اور تعلیم
جیمز ساسکچیوان میں پیدا ہوئے اور وہیں پلے بڑھے پائی۔ انہوں نے ساسکچیوان یونیورسٹی سے سنہ 2000ء میں اناٹومی میں بیچلر آف سائنس کیا اور وہیں سے سنہ 2003ء میں ڈاکٹر آف میڈیسن کیا۔  پھر انہوں نے برٹش کولمبیا میں طبی مہارت میں تربیت حاصل کی۔

طبی زندگی 
جیمز نے موس جاو، ساسکچیوان میں واقع موس جاو یونین ہسپتال میں سنہ 2010ء تک کام کیا، پھر ایسٹ کوٹینے ریجنل ہسپتال میں کام کرنا شروع کیا، جہاں اکتوبر 2012ء میں انہیں شعبہ ایمرجنسی میڈسن کا سربراہ مقرر کر دیا گیا۔ سنہ 2014ء میں انہوں نے کرین بروک ڈیلی ٹاؤنس مین نامی اخبار کو بتایا کہ ہر سال 22،000 مریضوں کی اوسط تعداد کا ایسٹ کوٹینے کے شعبہ ایمرجنسی میں علاج ہوتا ہے۔

نجی زندگی 
جیمز انتہائی لمبی دوڑیں (ultramarathons) اور انوکھی دوڑیں پسند کر تے ہیں، اور وہ اور ان کی ساتھی (گرل فرینڈ) نے سنہ 2008ء کی ”گوبی مارچ“ نامی دوڑ میں حصہ لیا تھا۔ وہ ”Marathon des Sables“، ۔”Adventure Racing World Championships“ اور ”Saskatchewan Marathon“ نامی دوڑوں میں حصہ لے چکے ہیں۔

حوالہ جات 

بقید حیات شخصیات
بیسویں صدی کی پیدائشیں
شخصیات ویکیپیڈیا
کینیڈین ہسپتال منتظمین
Short description is different from Wikidata